
ΔΙΑΤΑΓΜΑΤΑ 

Έγκριση πολεοδομικής μελέτης του οικισμού Σουφλίου του δήμου Σου- 
φλίου (ν. Έβρου) ..... 1 

ΑΝΑΚΟΙΝΩΣΕΙΣ 

Ανακοίνωση για την κατάθεση ποσού αποζημιώσεως απαλλοτριωθέ- 
ντων ακινήτων για την εφαρμογή σχεδίου πόλεως Ξάνθης. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση πολεοδομικής μελέτης του οικισμού Σουφλίου του δήμου Σου¬ 
φλίου (ν. Έβρου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν.1337/1983 (ΦΕΚ 33/Α) όπως τροποποιήθηκε 
και συμπληρώθηκε με το ν.1512/85 (ΦΕΚ 4/Α) και ειδικότερα τα άρθρα 
6 (παρ. 1,4,5 και 6) και 7 (παρ. 1,2 και 4). 

2. Τις διατάξεις του ν.δ/τος της 17.7.1923 όπως μεταγενέστερα τροπο¬ 
ποιήθηκαν και συμπληρώθηκαν και ειδικότερα τα άρθρα 1, 2, 3, 9, 11 και 
29. 

3. Τις διατάξεις του ν. 1577/85 (ΦΕΚ 210/Α) όπως τροποποιήθηκε με 
το ν. 1647/86 (ΦΕΚ 141/Α) και ειδικότερα τα άρθρα 3, 6 (παρ. 1) 7, 8, 
9, 11. και 16. 

4. Τις διατάξεις του ν. 1558/85 (ΦΕΚ 137/Α) και ειδικότερα το άρθρο 
23 παράγρ. 1. 

5. Την άριθ. Τ. 1291/1987 απόφαση του Πρωθυπουργού «Σύσταση θέ¬ 
σης Αναπληρωτή Τπουργού στα Υπουργεία Εξωτερικών, Εθνικής Άμυνας, 
Περιβάλλοντος, Χωροταξίας και Δημοσίων Έργων, Μεταφορών και Επι¬ 
κοινωνιών και Υφυπουργού στο Υπουργείο Εθνικής Οικονομίας» (ΦΕΚ 
526/Β). 

6. Την αριθ. Υ. 1436/15.10.1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαατεφανάκι» (ΦΕΚ 549/Β/ 
16.10.87). 

7. Την αριθ. 13091/410/1987 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Έγκριση Γενικού Πολεοδομικού 
Σχεδίου (Γ.Π.Σ.) του δήμου Σουφλίου (ν. Έβρου)» (ΦΕΚ 164/Δ). 

8. Την αριθ. 51622/2520/1987 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Χαρακτηρισμός ως πυκνοδομη- 
μένων των πολεοδομικών ενοτήτων I, II και III του δήμου Σουφλίου (ν. 
Έβρου)». 

9. Την αριθ. 51621/2519/1987 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Έγκριση πολεοδομικής προμελέ¬ 
της της πολεοδομικής ενότητας II του δήμου Σουφλίου (ν. Έβρου)». 

10. Τις υπ’ αριθ. 71/87,94/87 και 110/87 γνωμοδοτήσεις του Δημο¬ 
τικού Συμβουλίου. 


11. Την αριθ. 78/87 γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος ν. Έβρου. 

12. Τις αριθ. 526 και 625/87 γνωμοδοτήσεις του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο των πολεοδομικών ενοτήτων I και III 
και του μεγαλύτερου τμήματος της πολεοδομικής ενότητας II του δήμου 
Σουφλίου (ν. Έβρου) που είναι οικισμός προϋφιστάμενος του έτους 1923 ως 
εξής: 

I. Των τμημάτων τους που έχουν χαρακτηρισθεί ως πυκνοδομημένα με 
την αριθ. 51622/2520/1987 απόφαση του Υπουργού Περιβάλλοντος, 
Χωροταξίας και Δημοσίων Έργων και εγκρίνονται με τις διατάξεις των άρ¬ 
θρων 1 και 2 του ν.δ/τος της 17.7.1923. 

II. Των λοιπών τμημάτων που είναι αραιοδομημένα και αδόμητα και 
εγκρίνονται με τις διατάξεις του ν. 1337/1983 και 

III. Καθορίζονται οικοδομήσιμοι χώροι, οδοί, πεζόδρομοι, κοινόχρηστοι 
χώροι, χώροι πράσινου, παιδικής χαράς, πλατείας, εκκλησίας, παιδικού 
σταθμού, πολιτιστικών εγκαταστάσεων, χώρος δημοτικού σχολείου-νηπια- 
γωγείου, δημ. ταμείου, χώρος για ανέγερση κατοικιών των αξιωματικών, 
αθλητικού κέντρου, εργατικού κέντρου, δημοτικής αγοράς, διοίκησης, γυ- 
μνασίου-λυκείου, οικοτροφείου, αθλητικών εγκαταστάσεων, λέσχης αξιω¬ 
ματικών, πάρκου, ΚΑΠΗ, χώρος για ανέγερση κτιρίων βιομηχανίας ζαχά- 
ρεως, χώρος για ανέγερση κτιρίων ΙΚΑ, ειρηνοδικείου, χώρος για ανέ¬ 
γερση δασαρχείου, κέντρου υγείας, κτηνιατρείου, δημαρχείου-πνευματικού 
κέντρου, μουσείου, πολιτιστικών χρήσεων, νηπιαγωγείου, δημοτικού σχο¬ 
λείου, σχολείου-νηπιαγωγείου-παιδικού σταθμού όπως οι παραπάνω ρυθ¬ 
μίσεις φαίνονται στα επτά (7) χρωματισμένα σχετικά πρωτότυπα διαγράμ¬ 
ματα σε κλίμακα 1:1000 που θεωρήθηκαν από τον Προϊστάμενο της Διεύ¬ 
θυνσης Πολεοδομικών Εφαρμογών με την αριθ. 72915/1987 πράξη του 
και που συνοπτικά τους αντίτυπα δημοσιεύονται με το παρόν διάταγμά. 

Άρθρο 2. 

Εγκρίνεται ο πολεοδομικός κανονισμός των πολεοδομικών ενοτήτων I, II 
και III του δήμου Σουφλίου των οποίων το πολεοδομικό σχέδιο εγκρίνεται 
με την παράγρ. II του άρθρου 1 του παρόντος και καθορίζονται οι όροι και 
περιορισμοί δόμησης του πυκνοδομημένου τμήματος του οικισμού που επί¬ 
σης το πολεοδομικό σχέδιο εγκρίνεται με την παράγρ. I του ίδιου άρθρου ως 

Άρθρο 3. 

1. Στους οικοδομήσιμους χώρους που χαρακτηρίζονται με στοιχείο Α 
στα σχετικά διαγράμματα επιτρέπεται η χρήση πολεοδομικού κέντρου όπως 
προσδιορίζεται με το άρθρο 8 του π.δ/τος 81/1980 (ΦΕΚ 27/Α). 

2. Στους οικοδομήσιμους χώρους που χαρακτηρίζονται στα σχετικά δια¬ 
γράμματα με στοιχείο ΧΠ επιτρέπονται οι χρήσεις που προσδιορίζονται με 
το άρθρο 6 του παραπάνω π.δ/τος με εξαίρεση τα στοιχεία δ, στ και ζ. 

3. Στον οικοδομήσιμο χώρο που χαρακτηρίζεται στα σχετικά διαγράμ¬ 
ματα με στοιχεία ΒΠ επιτρέπονται οι χρήσεις που προσδιορίζονται με το άρ¬ 
θρο 6 του παραπάνω π.δ/τος. 

4. Στους υπόλοιπους οικοδομήσιμους χώρους επιτρέπεται η χρήση γενι¬ 
κής κατοικίας όπως προσδιορίζεται με το άρθρο 5 του παραπάνω π.δ/τος 
με εξαίρεση τα στοιχεία ι, 2α, 2ε και 2στ. 

Άρθρο 4. 

Στο πρόσωπο των οικοπέδων οικοδομημένων ή μη επιβάλλεται προκή¬ 
πιο πλάτους τεσσάρων (4) μέτρων, όπως φαίνεται στα ίδια διαγράμματα. 

Άρθρο 5. 

Τα ελάχιστα όρια εμβαδοϋ και προσώπου καθώς και οι λοιποί όροι και 
περιορισμοί δόμησης καθορίζονται κατά τομείς όπως φαίνεται στα ίδια δια¬ 
γράμματα ως εξής: 

Α. Τομέας I (πυκνοδομημένα τμήματα οικισμού προ του 1923) · 

1. Ελάχιστο πρόσωπο: οκτώ (8) μέτρα 
Ελάχιστο εμβαδά: διακόσια (200) τ.μ. 

2. Κατά παρέκκλιση της προηγούμενης παραγράφου θεωρούνται άρτια 
και οικοδομήσιμα τα οικόπεδα: 

α) με όποιες διαστάσεις είχαν στις 2.7.68 ημέρα δημοσίευσης του από 
15.6.1968 π.δ/τος (ΦΕΚ 111/Δ) και 
β) εφόσον κατά την 25.7.1979 ημέρα δημοσίευσης του από 19.7.1979 
π.δ/τος (ΦΕΚ 401/Δ) είχαν ελάχιστο πρόσωπο: οκτώ (8) μέτρα και ελάχι¬ 
στο εμβαδόν: εκατόν πενήντα (150) τ.μ. 

3. Επιπλέον των προϋποθέσεων των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον μέσα στο οικοδο- 

| μήσιμο τμήμα τους εγγράφεται κάτοψη κτιρίου με ελάχιστη επιφάνεια πενή¬ 
ντα (50) μ2 και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

5. Συντελεστής δόμησης ένα και σαράντα (1,40). 

6. Μέγιστο επιτρεπόμενο ύψος των κτιρίων οκτώ και μισό (8,5) μέτρα. 

Β. Τομέας 11α (πυκνοδομημένα τμήματα οικισμού προ του 1923) 

1. Ελάχιστο πρόσωπο: δέκα (10) μέτρα 
Ελάχιστο εμβαδό: διακόσια πενήντα (250) τ.μ. 

2. Κατά παρέκκλιση της πρσηγουμένης παραγράφου θεωρούνται άρτια 
και οικοδομήσιμα τα οικόπεδα εφόσον: 

α) έχουν κατά τη δημοσίευση του παρόντος δ/τος: 

- ελάχιστο πρόσωπο: οκτώ (8) μέτρα 

- ελάχιστο εμβαδό: διακόσια (200) τ.μ. 

β) με όποιες διαστάσεις είχαν στις 2.7.68 ημέρα δημοσίευσης του από 
15.6.68 π.δ/τος (ΦΕΚ 111/Δ) και 
γ) εφόσον κατά την 25.7.79 ημέρα δημοσίευσης του από 19.7.1979 
π.δ/τος (ΦΕΚ 401/Δ) είχαν ελάχιστο πρόσωπο: οκτώ (8) μέτρα και ελάχι¬ 
στο εμβαδόν: εκατόν πενήντα (150) τ.μ. 

3. Επιπλέον τών προϋποθέσεων των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον μέσα στο οικοδο¬ 
μήσιμο τμήμα τους εγγράφεται κάτοψη κτιρίου με ελάχιστη επιφάνεια πε¬ 
νήντα (50) τ.μ. και ελάχιστη πλευρά πέντε (5) μέτρα. 

4'. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

5. Συντελεστής δόμησης: 1,0 

6. Κατ’ εξαίρεση της προηγουμένης παραγράφου 5 ορίζεται συντελεστής 
δόμησης 1,40 για οικόπεδα εμβαδού μικρότερου των 200 μ2 εφόσον η συ¬ 
νολική επιφάνεια ορόφων δεν υπερβαίνει τα 200 μ2. 

7. Μέγιστο επιτρεπόμενο ύψος των κτιρίων οκτώ και μισό (8,5) μέτρα. 

Γ. Τομέας 11β (αραιοδομημένα τμήματα) 

1. Ελάχιστο πρόσωπο: δέκα (10) μέτρα 
Ελάχιστο εμβαδό: διακόσια πενήντα (250) τ.μ. 

2. Κατά παρέκκλιση της προηγουμένης παραγράφου θεωρούνται άρτια 
και οικοδομήσιμα τα οικόπεδα εφόσον: 

α) έχουν κατά τη δημοσίευση του παρόντος δ/τος: 

- ελάχιστο πρόσωπο: οκτώ (8) μέτρα 

- ελάχιστο εμβαδό: διακόσια (200) τ.μ. 

β) προκύπτουν από την οριστική πράξη εφαρμογής της πολεοδομικής με¬ 
λέτης ή προέρχονται από τις εισφορές σε γη σύμφωνα με το άρθρο 8 του ν. 
1337/1983 με όποιες διαστάσεις και αν έχουν. 

3. Επιπλέον των προϋποθέσεων των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον μέσα στο οικοδο¬ 


μήσιμο τμήμα τους εγγράφεται κάτοψη κτιρίου με ελάχιστη επιφάνεια πε¬ 
νήντα (50) τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

5. Συντελεστής δόμησης: 0,8. 

6. Κατ’ εξαίρεση της προηγουμένης παραγράφου 5 ορίζεται συντελεστής 
δόμησης 1,40 για οικόπεδα εμβαδού μικρότερου των 150 τ.μ. εφόσονησυ- 
νολική επιφάνεια ορόφων δεν υπερβαίνει τα 120 μ2. Η εξαίρεση αυτή έχει 
εφαρμογή μόνο σε οικόπεδα που έχουν προκύψει από κατάτμηση μέχρι της 
10.3.82 αφού αφαιρεθεί το εμβαδόν της εισφοράς σε γη σύμφωνα με το 
ν.1337/83. 

7. Μέγιστο επιτρεπόμενο ύψος των κτιρίων οκτώ και μισό (8,5) μέτρα. 

Δ. Τομέας III (αραιοδομημένα τμήματα) 

1. Ελάχιστο πρόσωπο: δώδεκα (12) μέτρα 

Ελάχιστο εμβαδόν: τριακόσια (300) τ.μ. 

2. Κατά παρέκκλιση της προηγουμένης παραγράφου θεωρούνται άρτια 
και οικοδομήσιμα τα οικόπεδα εφόσον: 

α) έχουν κατά τη δημοσίευση του παρόντος δ/τος: 

- ελάχιστο πρόσωπο: δέκα (10) μέτρα 

- ελάχιστο εμβαδόν: διακόσια πενήντα (250) τ.μ. 

β) προκύπτουν από την οριστική πράξη εφαρμογής της πολεοδομικής με¬ 
λέτης ή προέρχονται από τις εισφορές σε γη σύμφωνα με το άρθρο 8 του ν. 
1337/1983 με όποιες διαστάσεις και αν έχουν. 

3. Επιπλέον των προϋποθέσεων των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον μέσα στο οικοδο¬ 
μήσιμο τμήμα τους εγγράφεται κάτοψη κτιρίου με ελάχιστη επιφάνεια πε¬ 
νήντα (50) τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων εξήντα τοις εκατό (60%) 
της επιφάνειας τους. 

5. Συντέλεσής δόμησης: 0,80. 

6. Κατ’ εξαίρεση των προηγουμένων παραγράφων 4 και 5 ορίζεται συ¬ 
ντέλεσής δόμησης 1 και μέγιστο ποσοστό κάλυψης 70% για οικόπεδα εμ¬ 
βαδού μικρότερου των 150 τ.μ. εφόσον η συνολική επιφάνεια ορόφων δεν 
υπερβαίνει τα 120 μ2. Η εξαίρεση αυή έχει εφαρμογή μόνο σε οικόπεδα 
που έχουν προκύψει από κατάτμηση μέχρι της 10,3.82 αφού αφαιρεθεί το 
εμβαδόν της εισφοράς σε γη σύμφωνα με το ν.1337/83. 

7. Μέγιστο επιτρεπόμενο ύψος των κτιρίων οκτώ και μισό (8,50) μέτρα. 

Ε. Για όλους τους τομείς επιπλέον των ανώτέρων όρων και περιορισμών 

δόμησης εφαρμόζονται και τα εξής: 

1. Επιβάλλεται η κατασκευή δίρριχτης ή τετράρριχτης στέγης κλίσης 
μέχρι 30% με κεραμίδια βυζαντινού τύπου. Το μέγιστο επιτρεπόμενο ύψος 
αυής ορίζεται σε δύο (2) μέτρα και το τελείωμά της γίνεται σύμφωνα με τα 
παραδοσιακά πρότυπα. 

2. Οι εξωτερικοί τοίχοι είναι επιχρισμένοι με τριφτό ασβεστοκονίαμα και 
βαμμένοι με παραδοσιακά χρώματα (ώχρα κ.λπ.). Επιτρέπονται εμφανείς 
τοιχοποιίες από τούβλα ή πέτρες λαξεμένες. 

3. Επιτρέπονται ανοιχτοί εξώστες μήκους μέχρι τα 2/3 των όψεων, που 
να απέχουν το λιγότερο 1,00 μ. από τις άκρες του κτιρίου, με κάγκελα ξύ¬ 
λινα ή σιδερένια. 

4. Τα ανοίγματα είναι πλάτους μέχρι 1,20 μ. και τα εξωτερικά κουφώ¬ 
ματα ξύλινα. 

5. Για τα ειδικά κτίρια του δημοσίου είναι δυνατόν να μην (ακολουθούνται 
οι ειδικοί όροι δόμησης μετά από γνώμη της Επιτροπή Πολεοδομικού και 
Αρχιτεκτονικού Ελέγξου (ΕΠΑΕ). 

Άρθρο 6. 

Η ισχύς της παρόντος διατάγματος αρχίζει από τη δημοσίευσή του στην 
Εφημερίδα της Κυβερνήσεως. 

Στον Αναπληρωή Υπουργό Περιβάλλοντος, Χωροταξίας και Δημοσίων 
Έργων, αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 7 Ιανουάριου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

( 2 ) 

Ανακοίνωση για την κατάθεση ποσού αποζημιώσεως απαλλοτριωθέ- 
ντων ακινήτων για την εφαρμογή σχεδίου πόλεως Ξάνθης. 

Ο Βασίλειος Γεώργ. Ιωαννίδης, κάτοικος Ξάνθης (οδός Θεμιστοκλέ¬ 
ους 2), κατέθεσε στο εις Ξάνθη Υποκατάστημα του Ταμείου Παρακατα¬ 
θηκών και Δανείων, για λογαριασμό των υποχρέων α) Ευαγγελίας 
Κων. Δεσποινίου και β) Γεωργίου Βαγενά, κατοίκων Ξάνθης, υπέρ του 
Αντωνίου Μελεμενή και Δημητρίου Συμεωνίδη, το ποσό των δραχμών 
εννιακοσίων εβδομήντα τεσσάρων χιλιάδων τετρακοσίων (974.000) 
για καθέναν από τους δικαιούχους αυτούς, για καταβλητέα αποζημί¬ 
ωση που καθορίστηκε με την 167/1987 απόφαση του Μονομελούς 
Πρωτοδικείου Ξάνθης, δραχμών 60.000 κατά τ.μ. για τα ακίνητα που 


απαλλοτριώθηκαν με την 5/1970 πράξη αναλογισμού αποζημιώσεως 
του Πολεοδομικού Γραφείου Ξάνθης, που κυρώθηκε με την 9944/ 
1970 απόφαση του Νομάρχη Ξάνθης, εκτάσεως μ.τ. 16,24, για καθέ¬ 
ναν από τους παραπάνω δικαιούχους. 

Τα γραμμάτια συστάσεως παρακαταθήκης με αριθμό 14470/1987 
για τον πρώτο από τους δικαιούχους και 144/1/1987 για το δεύτερο 
και για δραχμές 974.400 έκαστο (γραμμάτιο) βρίσκονται στο Υποκα¬ 
τάστημα του Ταμείου Παρακαταθηκών και Δανείων Ξάνθης. 

Αθήνα, 29 Φεβρουάριου 1988 
Ο Δικηγόρος 

ΣΤΕΛΙΟΣ Σ. ΜΗΤΣΑΤΣΟΣ 
(Αρ. διπλ. Δημ. Ταμείου ΓΕΑ 3634045/88) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




